
	GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău



pentru modificarea anexei nr.1 la  Hotărârea Guvernului nr. 602/2024 
cu privire la constituirea, organizarea și funcționarea
Instituției Publice Oficiul Național pentru
Dezvoltarea Infrastructurii ,,Moldova-Proiect”
------------------------------------------------------------
În temeiul art. 7 lit. b) din Legea nr.136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul 

HOTĂRĂŞTE:

1. Anexa nr.1 la Hotărârea Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova – Proiect” (Monitorul Oficial al Republicii Moldova, 2024, nr. 402-403, art. 759), se modifică după cum urmează:
1.1. punctul 9 va avea următorul cuprins:
,,9. Oficiul asigură implementarea proiectelor în următoarele domenii:
9.1. infrastructura de transport;
9.2. transport;
9.3. construcții;
9.4. dezvoltarea sistemului de documente normative în construcții.”;
1.2. punctul 10, se completează cu subpunctul 10.141 cu următorul cuprins:
,,10.141. asigurarea implementării programelor și proiectelor de dezvoltare a sistemului de documente normative în construcții, prin:
10.141.1. participarea la elaborarea și/sau actualizarea planului de acțiuni privind armonizarea reglementărilor tehnice și a standardelor naționale în domeniul construcțiilor cu legislația și standardele europene;
10.141.2. participarea la elaborarea și asigurarea realizării și implementării Planului tematic privind elaborarea normativelor tehnice în construcții;
10.141.3. realizarea activităților aferente planificării, execuției și raportării utilizării mijloacelor Fondului național de dezvoltare a sistemului de documente normative în construcții;
10.141.4. asigurarea evidenței proiectelor de documente normative și norme de securitate industrială în proces de elaborare;
10.141.5. asigurarea încheierii, evidenței și monitorizării contractelor cu membrii comitetelor tehnice în vederea realizării sarcinilor ș i achitării remunerării membrilor acestora;
10.141.6. asigurarea colaborării și conlucrării între autorii proiectelor documentelor normative, membrii și secretarilor comitetelor tehnice, reprezentanților organului central de specialitate în  realizarea sarcinilor acestora;
10.141.7. asigurarea realizării procedurilor de achiziții a serviciilor de elaborare a documentelor normative;”.


2. Prezenta hotărâre intră în vigoare la data publicării în Monitorul Oficial al Republicii Moldova.  




PRIM – MINISTRU   	                   	 	         Alexandru MUNTEANU

Contrasemnează:
Viceprim-ministru, ministrul infrastructurii 
și dezvoltării regionale            			                        Vladimir BOLEA 

